**JETTA LA RITI**

La sira a la calata di lu suli

già si priparanu li piscatura

pigliannusi li riti e la lampara

li mittinu ‘na varca ccù primura.

A notti funna niscinu li varchi

illuminati di lu lustru i luna

e mentri remanu li piscatura

cantanu tutti in coru sta canzuna.

*Jetta la riti jettala*

*tirala quannu è china*

*si vò piscari bonu…*

*e aviri assai furtuna*

*tirala la riti tirala,*

*lu to travagghiu veni*

*pagatu e ripagatu,*

*dopu tanti sudura,*

*pagatu e ripagatu,*

*dopu tanti sudura.*

A picca a picca sta acchianannu u suli

e già sunnu arrivati a la marina

ci sunnu grandi vecchi e picciriddi

ca ci fannu gran festa a i piscatura.

Hannu li grazza stanchi i piscatura

ma remanu ‘ccù forza e ‘ccù primura

picchì sannu ca stannu ‘ppì turnari

a stringiri e vasari li so cari.

*Jetta la riti jettila*

*tirala quannu è china*

*si vò piscari bonu…*

*e aviri assai furtuna*

*tirala la riti tirala,*

*lu to travagghiu veni*

*pagatu e ripagatu,*

*dopu tanti sudura,*

*pagatu e ripagatu,*

*dopu tanti sudura.*

Jetta la riti jettila

jetta la riti jettila

jetta la riti jettila

jetta la riti jettila.